20 ORATIO, * 



hanc rem inquirerem , parvis plantis exhalari vidi. Singula folia 

 arborum nostrarum frondosarum intra viginti quatuor horas circiter 

 quantitatem dimidium sui ponderis aequantem exhalant , et quantitas 

 aquae e pratis exhalata bis terve superat eam quae ex eadem super- 

 ficie aquarum in atmosphaeram transit. Reputantes jam vastas et 

 umbrosas sylvas , prata denso gramine obsita , quibus ingentes terrae 

 partes obteguntur , mecum in ep consentietis , vegetabilibus gra- 

 vissimam in aqua movenda provinciam tribuendam esse in naturae 

 oeconomia , cujus rei effectus si ulteriusprosecuti erimus , multiplices 

 cum aliis naturae actionibus nexus apparebunt. Physicorum obser- 

 vationibus evictum est, quantitatem aquae quae intra unum annum 

 ex atmosphaera in terram redit , aequalem esse strato aquae unum 

 metrum crasso. Cujus cum diversis locis diversa copia colligatur , 

 fontes oriuntur rivorum ac fluminum, quibus aqua ex atmospbaera 

 quotidie praecipitata per omnes terrae regiones distribuitur , ad 

 aequora tendens. Profecto , si vegetabilium exhalatio cessaret , 

 terrae major pars sterilis foret fontibus exarescentibus. Flu- 

 viorum fontes enim e radicibus montium scaturiunt , et eo 

 fortiores quo major montium pars densa sylva obsita est. Sylvae 

 autem non solum ingentem aquae copiam |n atmosphaeram vehunt, 

 sed nubes etiam attrahunt , imbres colligunt \ nam in regionibus 



syl- 



